turjo4nis/wikipedia-bn-dump-20250701 huggingface dataset:
ইকবাল সিদ্দিকী

ইকবাল রশীদ সিদ্দিকী (; ; জন্ম: ২৬ ডিসেম্বর, ১৯৭৪) মহারাষ্ট্রের ঔরঙ্গাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইকবাল সিদ্দিকী।

প্রথম-শ্রেণীর ক্রিকেট 
১৯৯২-৯৩ মৌসুম সাল থেকে ২০০৫ সাল পর্যন্ত ইকবাল সিদ্দিকী’র প্রথম-শ্রেণীর খেলোয়াড়ী জীবন চলমান ছিল। বিধ্বংসী বোলিং ও দৃঢ়চিত্তে ব্যাটিংয়ের কারণে সবিশেষ পরিচিতি লাভ করেছিলেন তিনি।

মাঝখানে সংক্ষিপ্ত সময়ের জন্যে হায়দ্রাবাদের পক্ষে খেলেন। এরপর মহারাষ্ট্রের সদস্য হন। মৌসুম বহির্ভূত সময়ে ইংল্যান্ডের ক্লাব ক্রিকেটে অংশ নিয়েছেন। ২০০৬ সালে কেন্ট ক্রিকেট লীগে অংশ নেন। সেভেনোকস ভাইনের পক্ষে খেলেছেন তিনি।

১৯৯২-৯৩ মৌসুমের রঞ্জী ট্রফি প্রতিযোগিতায় রেলওয়েজের বিপক্ষে নক-আউট পর্বের খেলায় মহারাষ্ট্রের পক্ষে প্রথমবারের মতো খেলতে নামেন। বলে বেশ পেস আনয়ণে সক্ষমতা দেখিয়েছেন। প্রথম-শ্রেণীর ক্রিকেটে তার ব্যাটিং গড় বেশ নিম্নমূখী ছিল। তাসত্ত্বেও, একটি প্রথম-শ্রেণীর শতরানের ইনিংস খেলেছেন তিনি।

প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েন ৮/৭২। নিজের সেরা দিনগুলোয় দৃশ্যতঃ তিনি অপ্রতিরোধ্য ছিলেন।
দূর্ভাগ্যজনকভাবে প্রথম-শ্রেণীর ক্রিকেটে অভিষেক হবার প্রায় এক দশক পর তাকে জাতীয় দলে খেলার সুযোগ দেয়া হয়। ব্যাট হাতে প্রথম-শ্রেণীর ক্রিকেটে তিনি একটি শতরান ও তিনটি অর্ধ-শতরানের ইনিংস উপহার দিয়েছেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইকবাল সিদ্দিকী। ৩ ডিসেম্বর, ২০০১ তারিখে মোহালিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

২০০১ সালে ইংল্যান্ডের বিপক্ষে এক টেস্টে অংশ নিয়েছিলেন তিনি। ঐ টেস্টে ইংল্যান্ড দলের মাত্র ৫ রানের জয়ের লক্ষ্যমাত্রায় ভারতীয় অধিনায়ক সৌরভ গাঙ্গুলী নিচেরসারির ব্যাটসম্যান ইকবাল সিদ্দিকীকে ব্যাটিং উদ্বোধনে নামেন। তিনি তার একমাত্র টেস্টে জয়সূচক রান সংগ্রহ করেন। এরফলে, অস্ট্রেলীয় ক্রিকেটার জেফ মসের সাথে এক টেস্টে অংশ নিয়ে জয়সূচক রানের রেকর্ডের সাথে নিজ নামকে যুক্ত করেন।

একমাত্র টেস্টে অংশ নিলেও মনোজ প্রভাকরের পর একমাত্র ভারতীয় ক্রিকেটার হিসেবে বোলিং ও ব্যাটিং উভয় বিভাগেই উদ্বোধনে নেমেছেন।

তথ্যসূত্র

আরও দেখুন 
 অম্বর রায়
 গুলাম পার্কার
 এক টেস্টের বিস্ময়কারী
 ভারতীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৭৪-এ জন্ম
জীবিত ব্যক্তি
ঔরঙ্গাবাদ থেকে আগত ক্রিকেটার
পশ্চিম অঞ্চলের ক্রিকেটার
ভারতীয় ক্রিকেটার
ভারতীয় মুসলিম
ভারতের টেস্ট ক্রিকেটার
মহারাষ্ট্রের ক্রিকেটার
হায়দ্রাবাদের ক্রিকেটার
মৈহার রাজ্য

মৈহার রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্য ভারতের মধ্যপ্রদেশ রাজ্যে অবস্থিত৷ রাজ্যটি  বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৬৩,৭০২ জন৷ রাজ্যটি টাঁস নদী বিধৌত৷ ভূমিরূপ আলুলায়িত ও টিলাবিশিষ্ট বেলেপাথুরে, দক্ষিণ দিকে পার্বত্য উচ্চভূমি ব্যতীত অন্যান্য অংশ উর্বর৷ রাজ্যের একটি বৃহৎ অংশ জঙ্গলাবৃত এবং কাষ্ঠসহ অন্যান্য পণ্য এই রাজ্যের অন্যতম রপ্তানিকারক দ্রব্য ছিলো৷

ইতিহাস
মৈহার রাজ্যটির পত্তন ঘটে ১৭৭৮ খ্রিস্টাব্দে৷ ১৭৮৮ খ্রিস্টাব্দ থেকে ১৭৯০ খ্রিস্টাব্দ পর্যন্ত বান্দার রাজা এই রাজ্যটিকে দখল করে৷ ঊনবিংশ শতাব্দীর শুরুর দিকে মৈহার রাজ্য ব্রিটিশ ভারতের একটি দেশীয় রাজ্যে পরিণত হয় এবং আরো পরে এটি মধ্য ভারত এজেন্সির বুন্দেলখণ্ড এজেন্সির অন্তর্ভুক্ত করা হয়৷ মধ্য ভারতে অবস্থিত এই বুন্দেলখণ্ড এজেন্সির পূর্ব দিকে অবস্থিত একাধিক দেশীয় রাজ্যসহ মৈহার রাজ্যটিকে ১৮৭১ খ্রিস্টাব্দে নবগঠিত বাঘেলখণ্ড এজেন্সির অন্তর্ভুক্ত করা হয়৷ ১৯৩৩ খ্রিস্টাব্দে মৈহার সহ পশ্চিম বাঘেলখণ্ডে অবস্থিত আরো দশটি দেশীয় রাজ্যকে পুনরায় বুন্দেলখণ্ড এজেন্সিতে ফিরিয়ে দেওয়া হয়৷ 

১৮৯৬ থেকে ১৮৯৭ খ্রিস্টাব্দের মধ্যে রাজ্যটিতে ভয়ানক ক্ষরা পরিস্থিতি দেখা দেয়৷ মৈহারে পূর্ব ভারতীয় রেলওয়ের একটি স্টেশন নির্মাণ করানো হয়, তবে এটি বর্তমানে পশ্চিম মধ্য রেলওয়ের সাতনা ও জব্বলপুরর মধ্যবর্তী অংশে জব্বলপুর থেকে ৯৭ কিলোমিটার উত্তর দিকে অবস্থিত৷ শহরটিতে রয়েছে বহু পুরাতন অট্টালিকা ও স্থাপত্য৷ ১৯৪০ খ্রিস্টাব্দে রাজ্যটির জনসংখ্যা ছিলো ৭৯,৫৫৮ জন এবং ক্ষেত্রফল ছিলো ৪১২ বর্গমাইল৷ ১৯৪৮ খ্রিস্টাব্দে মৈহার ভারতে যোগদান করে৷

শাসকবর্গ

ঠাকুর 
১৭৭৮ – ১৭৮৮                বেণী সিং
১৭৮৮ – ১৭৯০                রাজ্যধর সিং
১৭৯০ – ১৮২৫                দুর্জন সিং
১৮২৬ – ১৮৫০                বিষণ সিং
১৮৫০ – ১৮৫২               মোহনপ্রসাদ সিং
১৮৫২ – ১৮৬৯                রঘুবীর সিং
১৮৫২ – ১৮৬৫                .... -রাজ প্রতিনিধি

রাজা 
১৮৬৯ – ১৯০৮                রঘুবীর সিং
১৯০৮ – ৭ জানুয়ারি ১৯১০         রঘুনাথ সিং
 ৭ জানুয়ারি ১৯১০ – ১৫ ডিসেম্বর ১৯১১  রণধীর সিং
১৬ ডিসেম্বর ১৯১১ – ১৫ আগস্ট ১৯৬৮  হিস হাইনেস মহারাজা ব্রজনাথ সিং জুদেব
১৫ আগস্ট ১৯৬৮ –         হিস হাইনেস মহারাজা গোবিন্দ সিং

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১৭৭৮-এ ভারতে প্রতিষ্ঠিত
ভারতের দেশীয় রাজ্য
রাজপুত
১৯৪৮-এ ভারতে বিলুপ্ত
ভৈসুন্দা রাজ্য

ভৈসুন্দা রাজ্য, (যা ভৈসউন্দা নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি উত্তরপ্রদেশ রাজ্যের চিত্রকূট জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷

ইতিহাস
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷

কার্যকরী ভাবে ভৈসুন্দা জায়গীরের সমস্ত স্থায়ী বাসিন্দাই ধর্মীয়ভাবে হিন্দু ছিলেন৷ রাজ্যটির সদর ছিলো ২৫॰১৮' উত্তর অক্ষাংশ ও ৮০॰৪৮' পূর্ব দ্রাঘিমায় অবস্থিত ভৈসুন্দা গ্রাম৷ ১৯৪৮ খ্রিস্টাব্দে ভারতের স্বাধীনতার এক বছর পরে রাজ্যটি ভারতীয় অধিরাজ্যে যোগদান করে এটিকে বিন্ধ্যপ্রদেশের অন্তর্ভুক্ত করা হয়৷ আবার ১৯৫৬ খ্রিস্টাব্দে রাজ্যপুনর্গঠনের সময়ে এটি উত্তরপ্রদেশ রাজ্যের অংশীভূত করা হয়৷

শাসকবর্গ
ভৈসুন্দা দেশীয় রাজ্যের শাসকগণের প্রথমিক উপাধি ছিলো 'চৌবে' তবে ১৮৮৫ খ্রিস্টাব্দের পর তারা 'রাও চৌবে' উপাধিতে ভূষিত হন৷

চৌবে
১৮১২ - ১৮২৯                নেবল কিশোর
১৮২৯ - ১৮..                আচার্য সিং
১৮২৯ - ১৮৪০                জিরাট প্রসাদ -রাজ প্রতিনিধি
১৮৪০? - ১০ অক্টোবর ১৮৮৫     তীর্থ প্রসাদ

রাও চৌবে
১০ অক্টোবর ১৮৮৫ -  ৮ জানুয়ারি ১৯১৬  ছত্রশাল প্রসাদ
১০ অক্টোবর ১৮৮৫ - ১৮৯৬        ... -রাজ প্রতিনিধি
৮ জানুয়ারি ১৯১৬ - ৪ নভেম্বর ১৯১৬  ভরত প্রসাদ
৪ নভেম্বর ১৯১৬ - ১৯৪৭         গোবিন্দ প্রসাদ

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
১৮১২-এ ভারতে প্রতিষ্ঠিত
সাতনা জেলা
মধ্যপ্রদেশের দেশীয় রাজ্য
২০২০–২১ শ্রীলঙ্কা ক্রিকেট দলের দক্ষিণ আফ্রিকা সফর

শ্রীলঙ্কা ক্রিকেট দল দুইটি টেস্ট ক্রিকেট খেলার জন্য দক্ষিণ আফ্রিকা সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়।

দলীয় সদস্য

প্র্যাকটিস ম্যাচ

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০২০-এ দক্ষিণ আফ্রিকান ক্রিকেট
২০২১-এ দক্ষিণ আফ্রিকান ক্রিকেট
২০২০-এ শ্রীলঙ্কান ক্রিকেট
২০২১-এ শ্রীলঙ্কান ক্রিকেট
২০২০–২১ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের দক্ষিণ আফ্রিকা সফর
মিয়েট নদী

মিয়েট নদী ( অথবা ) কানাডার আলবার্টা প্রদেশের জেসপার জাতীয় উদ্যানের ভিতরে কানাডিয় রকি পর্বতমালার অন্তর্গত নদী। জেসপার জাতীয় উদ্যানের অন্যান্য অনেক ভৌগোলিক প্রপঞ্চের নামের মত মিয়েট নদীর নাম ক্রী ভাষা হতে উদ্ভূত, যার অর্থ 'বড় শিং ওয়ালা ভেড়া'। নদীটির উৎপত্তি মিয়েট গিরিপথে, এবং মোহনা আথাবাস্কা নদীতে। এটি আথাবাস্কা নদীর অন্যতম উপনদী। প্রবাহপথে নদীটির গুটিকয়েক উপনদী আছে।

প্রবাহ 
মিয়েট নদীর ব্যুৎপত্তি, মিয়েট গিরিপথে মরেন পর্বতের পাদদেশে। এখানে ব্রিজল্যান্ড পর্বত, স্যালিয়েন্ট পর্বত, ম্যাককর্ড পর্বত এবং বিউপ্রি পর্বতে বারিপাত ও বরফ গলিত পানি জমা হয়ে মিয়েট নদীর প্রাথমিক প্রবাহ তৈরী করে। নদীটি কানাডিয় রকিজের দক্ষিণ-দক্ষিণপশ্চিম দিকে প্রবাহিত হয়ে জেসপার শহরের দক্ষিণ দিকে টেকারা লজের কাছে আথাবাস্কা নদীতে মিশেছে।

মিয়েট মেঠোপথ 
মিয়েট নদীর সমান্তরালে, নদীর তীর ধরে প্রায় ৪৩.৫ কিলোমিটার মিয়েট মেঠো পথ আছে। মেঠোপথটি কিছু অংশ একটি পরিত্যক্ত রেলপথের উপর দিয়ে চলে গেছে। রিংক কেবিন এই মেঠোপথের পাশে থাকা উল্লেখযোগ্য স্থান।

উপনদী 

 রিঙ্ক ব্রুক
 ক্লিয়ারভোঁ নালী
 মিনাগা নালী
 মুহিগান নালী

তথ্যসূত্র 

আথাবাস্কা নদীর উপনদী
আলবার্টার নদী
জেসপার জাতীয় উদ্যান
২০২০ ইন্ডিয়ান প্রিমিয়ার লিগের পরিসংখ্যান

২০২০ ইন্ডিয়ান প্রিমিয়ার লিগ (আইপিএল ১৩) যা ড্রীম এলেভেন আইপিএল পরিচিত ছিল, আইপিএল এর ত্রয়োদশ আসর। ২০০৭ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত একটি পেশাদারী টুয়েন্টি২০ ক্রিকেট প্রতিযোগিতা। ২০২০ এর প্রতিযোগিতাটি ১৯ সেপ্টেম্বর ২০২০ থেকে শুরু হয়ে ১০ সেপ্টেম্বর পর্যন্ত চলে। এটি ২০২০ ইন্ডিয়ান প্রিমিয়ার লিগের পরিসংখ্যানের একটি তালিকা।

তালিকার উদ্ধৃতি 
দলের উদ্ধৃতি
 (২১৬/৭) নির্দেশ করে যে, কোন দল সাতটি উইকেট হারিয়ে ২১৬ রান সংগ্রহ করেছে এবং ওভার সমাপ্ত হোক কিংবা সফলভাবে রান তাড়া করে (ক্ষেত্রবিশেষে ওভার বাকি থাকলেও) নিয়মতান্ত্রিকভাবে ইনিংস সমাপ্ত হয়েছে।
ব্যাটিং উদ্ধৃতি
 (১০০) নির্দেশ করে যে, ব্যাটসম্যান ১০০ রান সংগ্রহ করেছে এবং আউট।
 (১০০*) নির্দেশ করে যে, ব্যাটসম্যান ১০০ রান সংগ্রহ করেছে এবং আউট হয়নি।

দলীয় পরিসংখ্যান

সর্বোচ্চ দলীয় সংগ্রহ

সর্বাধিক রানের ব্যবধানে জয়

সর্বাধিক বল বাকী রেখে জয়

লিগের পয়েন্ট টেবিল

ব্যক্তিগত পরিসংখ্যান

ব্যাটিং পরিসংখ্যান

সর্বাধিক রান

সর্বোচ্চ ব্যক্তিগত সংগ্রহ

সর্বাধিক শতক

সর্বাধিক অর্ধ-শতক

সর্বাধিক ছয়

সর্বাধিক চার

সেরা স্ট্রাইক রেট

বোলিং পরিসংখ্যান

সর্বাধিক উইকেট

সেরা বোলিং ইকোনমি

সর্বাধিক মেইডেন ওভার

ইনিংসে সর্বাধিক রান খরচ

লিগের পরিসংখ্যান

উইকেটের পরিসংখ্যান

বাউন্ডারির পরিসংখ্যান 

 উৎস : ক্রিকবাজ

তথ্যসূত্র

প
আইপিএল
ম্যালাইন নদী

ম্যালাইন নদী ( ) কানাডিয় রকি পর্বতমালার মধ্য দিয়ে প্রবাহিত একটি মাঝারি দৈর্ঘ্যের নদী। নদীটির কানাডার আলবার্টা প্রদেশের জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। ম্যালাইন নদীর নাম ফরাসি শব্দ 'ম্যালিগন্যান্ট' হতে উদ্ভূত, যার অর্থ 'দুষ্ট'। ধারণা করা হয়, বেলজীয় ধর্মজাযক পিটার জান ডি স্মেট, আথাবাস্কা নদীর মূলস্রোতের সাথে মিলিত হওয়ার আগে এই নদীর স্রোত দেখে এই নাম দিয়েছিলেন। ম্যালাইন নদীর প্রবাহপথে দুইটি বড় হ্রদ আছে।নদীটি আথাবাস্কা নদীর অন্যতম বড় উপনদী।

ভূগোল 
ম্যালাইন নদীর উৎপত্তি রেপ্লিকা পর্বতের পাদদেশে। রেপ্লিকা পর্বতের পাদদেশের উৎপন্ন হয়ে উত্তর দিকে ম্যারি ভোঁ পর্বত, লাইসফ্র্যান পর্বত, আনউইন পর্বত এবং চার্লটন পর্বতের পাদদেশ দিয়ে প্রবাহিত হয়ে ম্যালাইন হ্রদের মিশেছে। ম্যালাইন হ্রদের উত্তর প্রান্ত উত্তরপশ্চিম দিকে প্রবাহিত হয়ে মেডিসিন হ্রদে পরেছে এবং দুইটি হ্রদকে যুক্ত করেছে। মেডিসিন হ্রদের পশ্চিম দিক দিয়ে বের হয়ে আরো পশ্চিমে প্রবাহিত হয়ে আথাবাস্কা নদীতে পতিত হয়েছে।

ম্যালাইন নদীর পানি ম্যালাইন হ্রদের নীচে ভূগর্ভের অভ্যন্তরে চলে যায়। মেডিসিন হ্রদের নীচেও হ্রদটির বেশীরভাগ পানি ভূগর্ভে অনুপ্রবেশ করে এবং ম্যালাইন গিরিখাত দিয়ে এই ভুগর্ভস্ত পানির প্রবাহ উন্মুক্ত হয়।

চিত্রশালা

তথ্যসূত্র

আথাবাস্কা নদীর উপনদী
আলবার্টার নদী
জেসপার জাতীয় উদ্যান
আহমেদ আফিফ

আহমেদ আফিফ (জন্ম: ৬ জানুয়ারি ১৯৬৭) একজন সেশেলীয় রাজনীতিবিদ এবং ব্যাংকার। ২০২০ সালের ২৭ অক্টোবর থেকে তিনি সেশেলের উপরাষ্ট্রপতি হিসেবে দায়িত্ব পালন করছেন।

জীবনী 
আফিফ সেশেলের মাহে দ্বীপে জন্মগ্রহণ করেন। তার পিতা আবদুল্লাহ আফিফ ১৯৫৯ থেকে ১৯৬৩ সাল পর্যন্ত সুভাদিয়ে প্রজাতন্ত্রের রাষ্ট্রপতি পদে অধিষ্ঠিত ছিলেন। আহমেদ আফিফ ইংল্যান্ডের ওয়ারউইক বিশ্ববিদ্যালয় থেকে গণিত, অপারেশনাল রিসার্চ, পরিসংখ্যান ও অর্থনীতিতে স্নাতক ডিগ্রি অর্জন করেন। পরবর্তীতে তিনি নৌভো ব্যাংক সেশেলস এবং সেশেলস সেভিংস ব্যাংকের চেয়ারম্যান হিসেবে দায়িত্ব পালন করেন।

২০০৬ সালে তিনি অ্যানসে এটোইল সংসদীয় আসন থেকে প্রথমবারের মতো গণপরিষদের সদস্য নির্বাচিত হন। ২০১৮ সালে তাকে গণপরিষদের ডেপুটি স্পিকারের দায়িত্ব দেওয়া হয়। ২০২০ সালে অনুষ্ঠিত সেশেলের সাধারণ নির্বাচনে তার দল – লিনইয়ন ডেমোক্রেটিক সেসেলওয়া সংখ্যাগরিষ্ঠতা অর্জন করলে সে বছরের ২৭ অক্টোবর তাকে দেশটির উপরাষ্ট্রপতির দায়িত্ব দেওয়া হয়।

তথ্যসূত্র 

১৯৬৭-এ জন্ম
জীবিত ব্যক্তি
সেশেলের রাজনীতিবিদ
স্ফেরোপ্লিয়া

স্ফেরোপ্লিয়া (Sphaeroplea) হলো স্ফেরোপ্লিয়াসিয়া পরিবারভুক্ত সবুজ শৈবালের একটি গণ।

তথ্যসূত্র

বহিঃসংযোগ 

শৈবাল
এ কে এম মাহবুবুল ইসলাম

এ কে এম মাহবুবুল ইসলাম বাংলাদেশের সিরাজগঞ্জ জেলার রাজনীতিবিদ যিনি তৎকালীন পাবনা-৬ আসনের সংসদ সদস্য ছিলেন।

প্রাথমিক জীবন 
এ কে এম মাহবুবুল ইসলাম সিরাজগঞ্জ জেলার শাহজাদপুর উপজেলায় জন্মগ্রহণ করেন।

রাজনৈতিক জীবন 
এ কে এম মাহবুবুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।

১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি সিরাজগঞ্জ-৬ আসন থেকে পরাজিত হয়ে ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
সিরাজগঞ্জ জেলার রাজনীতিবিদ
সৈয়দ হোসেন মনসুর

সৈয়দ হোসেন মনসুর বাংলাদেশ জাতীয়তাবাদী দলের রাজনীতিবিদ যিনি তৎকালীন পাবনা-৭ আসনের সংসদ সদস্য ছিলেন।

রাজনৈতিক জীবন 
সৈয়দ হোসেন মনসুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৭ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
পাকিস্তান জাতীয় পরিষদ সদস্য ১৯৬২-১৯৬৫
সিরাজগঞ্জ জেলার ব্যক্তি
বেনিতো দিয়াস

ডন বেনিতো দিয়াস ইরাওলা (; ১৭ জুলাই ১৮৯৮ – ১ এপ্রিল ১৯৯০; বেনিতো দিয়াস নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদের হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ক্লাব ফর্তুনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অতঃপর তিনি রিয়াল সোসিয়েদাদে যোগদান করেন, যেখানে তিনি ১০ মৌসুম অতিবাহিত করে অবসর গ্রহণ করেছেন।

খেলোয়াড়ি জীবনের ইতি টানার পর ১৯২৬ সালে, দিয়াস তার খেলোয়াড়ি জীবনের ক্লাব রিয়াল সোসিয়েদাদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল সোসিয়েদাদে ৪ মৌসুমের জন্য ম্যানেজারের দায়িত্ব পালন করার পর তিনি ফরাসি ক্লাব বর্দোয় ম্যানেজার হিসেবে যোগদান করেন। বর্দোয় ৫ মৌসুম অতিবাহিত করার পর তিনি দ্বিতীয় দফায় রিয়াল সোসিয়েদাদে ম্যানেজার হিসেবে যোগদান করেন, এই দফায় তিনি ১টি সেহুন্দা দিভিসিওন শিরোপা জয়লাভ করেন। অতঃপর তিনি ১ মৌসুমের জন্য আতলেতিকো মাদ্রিদের ম্যানেজার দায়িত্ব গ্রহণ করেন এবং এখানেই তিনি ম্যানেজার হিসেবে অবসর গ্রহণ করেছিলেন।

দলগতভাবে, ম্যানেজার হিসেবে, তিনি ১টি শিরোপা জয়লাভ করেছেন; যা তিনি রিয়াল সোসিয়েদাদের হয়ে জয়লাভ করেছেন।

তথ্যসূত্র

বহিঃসংযোগ
 জীবনী

১৮৯৮-এ জন্ম
১৯৯০-এ মৃত্যু
স্পেনীয় ফুটবলার
ফুটবল ফরোয়ার্ড
রিয়াল সোসিয়েদাদের ফুটবলার
স্পেনীয় পুরুষ ফুটবলার
পুরুষ ফুটবল ফরোয়ার্ড
আব্দুল মালেক হালিম

মাওলানা আব্দুল মালেক হালিম হলেন হেফাজতে ইসলাম বাংলাদেশের সাবেক নায়েবে আমির। তিনি কওমি মহিলা মাদ্রাসার প্রবর্তক। এবং হাইলধর আল-জামিয়াতুল আরাবিয়া লিল বানীনা ওয়াল বানাতের প্রতিষ্ঠাতা ও অধ্যক্ষ। যা বাংলাদেশের প্রথম মহিলা মাদ্রাসা। আব্দুল মালেক হালিম ইসলামী ঐক্যজোটের সিনিয়র ভাইস চেয়ারম্যান হিসেবেও দায়িত্ব পালন করছেন। তিনি নিজামে ইসলাম পার্টির সাবেক চেয়ারম্যান।

শিক্ষা 
আব্দুল মালেক হালিম জামিয়া ইসলামিয়া পটিয়া থেকে উচ্চশিক্ষা লাভ করেন।

কর্মজীবন 
মাওলানা মালেক লেখাপড়া শেষ করে স্থানীয় মাদ্রাসায় শিক্ষক হিসাবে কর্মজীবন শুরু করেছিলেন। পরে তিনি সৌদি আরবে গিয়ে মসজিদে ইমামের দায়িত্ব পালন করেন। তিনি সৌদি আরব এবং অন্যান্য আরব দেশগুলিতে নারীদের শিক্ষার ব্যবস্থা দেখে অনুপ্রাণিত হয়েছিলেন এবং নারীদের জন্য একটি ইসলামি স্কুল প্রতিষ্ঠার সিদ্ধান্ত নিয়েছিলেন। কাবার ইমাম তার গ্রামে এসে মহিলা মাদ্রাসা করার জন্য অনুপ্রাণিত করেছিলেন। অবশেষে তিনি ১৯৭২ সালে আল জামিয়াতুল আরাবিয়া লিল বানীনা ওয়াল বানাত হাইলধর প্রতিষ্ঠা করেন এবং প্রতিষ্ঠানের অধ্যক্ষ হিসাবে দায়িত্ব পালন করেন। এবং ১৯৭৭ ইং সালে চট্টগ্রাম মহানগরীর হালিশহরে তাহফিজুল কোরআন ইসলামি আরবী বালক বালিকা মাদরাসা নামে মাদরাসাটিতে হিফজ এর পাশাপাশি মহিলা মাদরাসা বিভাগ চালু করেন, যা বর্তমানে হালিশহর ইসলামিয়া মহিলা মাদরাসা নামে পরিচিত।

আরও দেখুন 
 দেওবন্দি
 দেওবন্দি ব্যক্তিত্বের তালিকা

তথ্যসূত্র

উদ্ধৃতি

গ্রন্থপঞ্জি 
 

সুন্নি ইসলামি আন্দোলন
সুন্নি ইমাম
দেওবন্দি ব্যক্তি
চট্টগ্রাম জেলার ইসলামি ব্যক্তিত্ব
বাংলাদেশী মুফতি
সুন্নি ইসলামের পণ্ডিত
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
মুসলিম ধর্মতত্ত্ববিদ
সুফি
ইসলাম ধর্মীয় নেতা
আল জামিয়া আল ইসলামিয়া পটিয়ার শিক্ষার্থী
জীবিত ব্যক্তি
বাংলাদেশী সুন্নি মুসলিম পণ্ডিত
বাঙালি আলেম
২১শ শতাব্দীর বাঙালি
২১শ শতাব্দীর ইসলামের মুসলিম পণ্ডিত
হেফাজতে ইসলাম বাংলাদেশের উপদেষ্টা
হামিদুল হক হাক্কানি

হামিদুল হক হাক্কানি ছিলেন একজন পাকিস্তানি রাজনীতিবিদ ও ইসলামি পণ্ডিত যিনি ১৬ই নভেম্বর ২০০২ সাল থেকে ২রা অক্টোবর ২০০৭ সাল পর্যন্ত পাকিস্তানের দ্বাদশ জাতীয় সংসদের সদস্য হিসেবে দায়িত্ব পালন করেন। তিনি তার পিতা সামিউল হকের হত্যাকাণ্ডের পর জমিয়ত উলামায়ে ইসলাম (স)-এর প্রধান হন। ২০২৫ সালের ২৮ ফেব্রুয়ারি তিনি একটি আত্মঘাতী বোমা হামলায় শহিদ হন।

তথ্যসূত্র 

পশতু ব্যক্তি
পাকিস্তানি রাজনীতিবিদ
১৯৬৮-এ জন্ম
দেওবন্দি ব্যক্তি
পাকিস্তানি ইসলামপন্থী
পাকিস্তানি ধর্মীয় নেতা
দারুল উলুম হাক্কানিয়ার প্রাক্তন শিক্ষার্থী
জমিয়ত উলামায়ে ইসলামের (স) রাজনীতিবিদ
২০২৫-এ মৃত্যু
পাকিস্তানি ইসলাম ধর্মীয় নেতা
পাকিস্তান জাতীয় পরিষদ সদস্য ২০০২-২০০৭
পাকিস্তানি সুন্নি মুসলিম পণ্ডিত
আত্মঘাতী বোমা হামলাকারী কর্তৃক মৃত্যু
মুর্তাজা হাসান চাঁদপুরী

মুর্তাজা হাসান চাঁদপুরী (১৮৬৮–১৯৫১) (উর্দু: ) ছিলেন একজন ভারতীয় সুন্নি ইসলামি পণ্ডিত। তিনি সুফিবাদের চিশতিয়া তরিকায় আশরাফ আলী থানভীর শিষ্য ছিলেন।

শিক্ষা 
মুর্তাজা হাসান চাঁদপুরী মুহাম্মদ ইয়াকুব নানুতভির ছাত্র ছিলেন। তিনি ১৩০৪ সালে দারুল উলুম দেওবন্দ থেকে স্নাতক হন। তিনি তার সুফিবাদে শাহ রফিউদ্দীনের শিষ্য ছিলেন এবং পরবর্তিতে আশরাফ আলী থানভীর শিষ্য হন।

কর্মজীবন 
মুর্তাজা হাসান চাঁদপুরী দ্বারভাঙা ও মোরাদাবাদের ইসলামি বিদ্যালয়ে দীর্ঘদিন অধ্যক্ষ হিসেবে দায়িত্ব পালন করন। পরে দারুল উলুম দেওবন্দে যোগ দেন। তিনি প্রথমে শিক্ষা বিভাগের প্রশাসনিক দায়িত্ব পালন করেন এবং পরে তাকে প্রচার বিভাগের প্রশাসনের দায়িত্ব অর্পণ করা হয়। তিনি ১৩৫০ হিজরীতে দারুল উলুম দেওবন্দ থেকে অবসর গ্রহণ করেন এবং বিজনোরের নিজ নিজ জন্মস্থান চাঁদপুরে চলে যান।

তিনি আহমদিয়া ও বেরলভিদের সাথে বিতর্ক করতেন। তার ছাত্রদের মধ্যে রয়েছেন, সুলাইমান নদভী, যিনি সিরাতুন নবী বইয়ের অন্যতম লেখক এবং শিবলি একাডেমী প্রতিষ্ঠাতা।

রচনাবলি 
মুর্তাজা হাসান চাঁদপুরী প্রধানত মুহাম্মদ কাসেম নানুতুবি, রশিদ আহমেদ গাঙ্গোহি, খলিল আহমদ সাহারানপুরী এবং আশরাফ আলী থানভী প্রমূখ দেওবন্দি পণ্ডিতদের বিরুদ্ধে আহমদ রেজা খান বেরেলভীর করা অভিযোগ গুলো খন্ডন করে প্রবন্ধ ও প্রচারপত্র রচনা করতেন।

তার অধিকাংশ প্রবন্ধ সংকলিত ও প্রকাশিত হয়েছে মাজমুয়া' রাসাইল-ই-চাঁদপুরী নামে। নিজামুদ্দিন আসির আদ্রাভি তার নিম্নলিখিত রচনাবলির কথা উল্লেখ করেছেন:
মির্জা'ইয়াত কা খাতমা
কাদিয়ানিয়াত মে কিয়ামত খেজ ভোঁচাল
মির্জা আওর মিরজাওঁ কো দরবার-ই-নাবুওয়াত সে চ্যালেঞ্জ
মির্জাওঁ কি তামাম জামাতোঁ কো চ্যালেঞ্জ
তেহকীক-উল-কুফর
তালিম আল-খাবির ফি হাদিস ইবনে কাছির
কাদিয়ানীয়োঁ সে ৭০ সাওয়ালাত
সা'ইকা আসমানি বার ফিরকা কাদিয়ানী

মৃত্যু 
তিনি নিজ গ্রামেই ১৯৫১ সালের ৩১ ডিসেম্বর মৃত্যুবরণ করেন। মৃত্যুর পূর্বে তিনি এক ছেলে রেখে যান, যার নাম মুহাম্মদ আনোয়ার।

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

দেওবন্দি ব্যক্তি
দারুল উলুম দেওবন্দের প্রাক্তন শিক্ষার্থী
আশরাফ আলী থানভীর শিষ্য
জমিয়ত উলামায়ে হিন্দের ব্যক্তি
১৮৬৮-এ জন্ম
১৯৫১-এ মৃত্যু
ভারতীয় সুন্নি মুসলিম পণ্ডিত
ব্রিটিশ ভারতীয় ব্যক্তি
আহমদিয়া সমালোচক
২০২০–২১ ইংল্যান্ড ক্রিকেট দলের দক্ষিণ আফ্রিকা সফর

ইংল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা নভেম্বর থেকে ডিসেম্বর ২০২০-এ অনুষ্ঠিত হয়।

দলীয় সদস্য

প্র্যাকটিস ম্যাচ

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ

২০২০-এ ইংরেজ ক্রিকেট
২০২০-এ দক্ষিণ আফ্রিকান ক্রিকেট
২০২০–২১ আন্তর্জাতিক ক্রিকেট প্রতিযোগিতা
ইংল্যান্ড ক্রিকেট দলের দক্ষিণ আফ্রিকা সফর
যশোগড় রাজ্য

যশো রাজ্য (পূর্বে এটি যশোগড় রাজ্য নামে পরিচিত ছিলো)  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী যশোগড় বর্তমানে মধ্যপ্রদেশ রাজ্যে সাতনা জেলার নাগোদ তহশিলে অবস্থিত।

এই রাজ্যটির উত্তর পূর্ব এবং দক্ষিণ দিকে ছিল নাগোদ রাজ্য এবং পশ্চিম দিকে ছিল অজয়গড় রাজ্য। এছাড়াও অন্যান্য উল্লেখযোগ্য নিকটবর্তী রাজ্যগুলি ছিলো মৈহার রাজ্য এবং বুন্দেলখন্ড এজেন্সির অন্তর্গত পান্না রাজ্য।

ইতিহাস
পান্নার রাজা হৃদে শাহের কনিষ্ঠ ভ্রাতা ভারতীচাঁদ ১৭৩২ খ্রিস্টাব্দে যশোগড় রাজ্যের পত্তন ঘটান৷ ১৭৫০ খ্রিস্টাব্দের আশেপাশে রাজ্যটি যশো এবং বন্ধোরা নামে দুটি পৃথক রাজ্যে ভাগ হয়ে যায়৷ অষ্টাদশ শতাব্দীর শেষের দিকে রাজ্য দুটি আবার একত্রিত হলে বন্ধোরা রাজ্যের সমাপ্তি ঘটে৷ ১৮১৬ খ্রিস্টাব্দে যশোগড় ব্রিটিশ করদ রাজ্যে পরিণত হয়৷ রাজ্যের শেষ শাসক ১৯৪৮ খ্রিস্টাব্দে ভারতে যোগদানের দলিলে স্বাক্ষর করলে ১৯৫০ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷

শাসকবর্গ
যশোগড় দেশীয় রাজ্যের শাসকগণ দেওয়ান উপাধিতে ভূষিত হতেন৷ 

 ১৭৩২ – ১৭৫০  ভারতীচাঁদ
 ১৭৫০ – ১৭৭৫  হরি সিং
 ১৭৭৫ – ১৭৮৬  চেৎ সিং
 ১৭৮৬ – ১৮৩০  মূর্ত সিং
 ১৮৩০ – ১৮৬০  ঈশ্বরী সিং
 ১৮৬০ – ১৮৬০  রাম সিং
 ১৮৬০ – ১৮৬৯  শত্রজিৎ সিং (দত্তক এবং দেওয়ান চেৎ সিংয়ের উত্তরসূরী)
 ১৮৬৯ – ১৮৭৬  ভূপাল সিং
 ১৮৭৬ – ১৮৮৮  গজরাজ সিং
 ১৮৮৮ – ১৮৮৯  ছত্রপতি সিং
 ৭ জুলাই ১৮৮৯ – ১৯০০  জগৎরাজ সিং
 ১৯০০ – ১৯১৮  গিরোয়ার সিং
 ১৯১৮ – ১৯৪২  রামপ্রতাপ সিং (প্রথমা পত্নী খেরির ঈশাগঞ্জের রাজা রঘুরাজ সিংয়ের কন্যা ও দ্বিতীয়া পত্নী টিকরা রাজ্যের সিদ্ধেশ্বরী দেবী)
 ১৯৪২ -বর্তমান আনন্দপ্রতাপ সিং (অযোধ্যার অমরগড় রাজ্যের কন্যা হেমলতা দেবীকে বিবাহ করেন)

বন্ধোরার শাসক
খ্রিস্টীয় অষ্টাদশ শতাব্দীতে যশোগড় রাজ্য থেকে পৃথক হওয়ার পর দুর্জন সিং ও মেদিনী সিং বন্ধোরা রাজ্য শাসন করেছিলেন৷

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
১৭৩২-এ ভারতে প্রতিষ্ঠিত
ভারতের দেশীয় রাজ্য
রাজপুত
সাতনা জেলা
১৯৪৮-এ ভারতে বিলুপ্ত
ডমিনিক মিস্টেরিও

ডোমিনিক গুটিয়েরেজ (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।

গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।

প্রারম্ভিক জীবন
ডোমিনিক গুটিয়েরেজ অ্যাঞ্জি এবং অস্কার গুটিয়েরেজের পুত্র, এপ্রিল ৫, ১৯৯৭ সালে জন্মগ্রহণ করেছিলেন। তাঁর আলেয়া নামে একটি ছোট বোন রয়েছে। গুটিয়েরেজ তৃতীয় প্রজন্মের পেশাদার কুস্তিগির, কারণ তাঁর বাবা অস্কার এবং তাঁর বড় মামা মিগুয়েলও রেসলার ছিলেন।

পেশাদারি কুস্তি জীবন

বিভিন্ন উপস্থিতি এবং ইন-রিং অভিষেক (২০১৯–বর্তমান)
২০১৯ সালের ১৯ মার্চ, স্ম্যাকডাউন এর পর্বে গুটিয়েরেজ তার বাবা রে মিস্টেরিওর সাথে উপস্থিত ছিলেন এবং রে মিস্টেরিও ঘোষণা করেছিলেন যে তিনি রেসেলম্যানিয়া ৩৫-এ সামোয়া জো এর মুখোমুখি হবেন। মিস্টেরিও ও জো-র মধ্যে বিরোধ চলাকালে তিনি আবার এপ্রিল থেকে জুনের মধ্যে উপস্থিত হয়েছিলেন। পরবর্তী মাসগুলোতে, তিনি‌ সার্ভাইভার সিরিজ-এ ব্রক লেজনারের বিপক্ষে রে-এর ডাব্লিউডাব্লিউই চ্যাম্পিয়নশিপ ম্যাচে হস্তক্ষেপ সহ তার বাবার স্টোরিলাইন এবং ম্যাচগুলোতে জড়িত ছিলেন।

২০২০ সালের মে মাসে, তাঁর বাবা চোখের গুরুতর আঘাতের (কেইফবে) শিকার হওয়ার পরে সেথ রলিন্স এবং তার সতীর্থ মারফি এবং অস্টিন থিওরির বিরুদ্ধে তিনি তার বাবাকে সহায়তা করেছিলেন। এক্সট্রিম রুলস দ্যা হরর শোতে, মিস্টেরিও আই ফর এন আই ম্যাচে তার একটি চোখ হারায়, যেখানে কেবল সকেট থেকে প্রতিপক্ষের চোখের অক্ষিগোলকটি সরিয়ে দেওয়ার পর বিজয়ী ঘোষিত হতে পারে। এরপর ডোমিনিক প্রতিশোধ নিতে ব্যর্থ হয় এবং তার বাবার সহযোগী অ্যালিস্টার ব্ল্যাক তাকে রক্ষা করে।

তথ্যসূত্র

বহিঃসংযোগ
 

ক্যালিফোর্নিয়ার পেশাদার কুস্তিগির
মেক্সিকীয় বংশোদ্ভূত মার্কিন পেশাদার কুস্তিগির
মার্কিন পুরুষ পেশাদার কুস্তিগির
১৯৯৭-এ জন্ম
জীবিত ব্যক্তি
২১শ শতাব্দীর পেশাদার কুস্তিগির
এনএক্সটি নর্থ আমেরিকান চ্যাম্পিয়ন
২১শ শতাব্দীর মার্কিন পেশাদার কুস্তিগির
ডাব্লিউডাব্লিউই কুস্তিগীর
২০২১ শ্রীলঙ্কা ক্রিকেট দলের বাংলাদেশ সফর

শ্রীলঙ্কা ক্রিকেট দল তিনটি একদিনের আন্তর্জাতিক খেলার জন্য বাংলাদেশ সফর করবে, যা মে ২০২১-এ অনুষ্ঠিত হবে। ওয়ানডে সিরিজটি ২০২০-২৩ আইসিসি ক্রিকেট বিশ্বকাপ সুপার লীগের অংশ হবে। মূলত প্রতিযোগিতাটি ডিসেম্বর ২০২০ এ অনুষ্ঠিত হতে নির্ধারিত ছিল।

দলীয় সদস্য

প্রস্তুতিমূলক খেলা

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

২০২১-এ বাংলাদেশী ক্রিকেট
২০২১-এ শ্রীলঙ্কান ক্রিকেট
২০২১-এ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের বাংলাদেশ সফর
বেনেভেন্তো কালচো

বেনেভেন্তো কালচো (; এছাড়াও শুধুমাত্র বেনেভেন্তো নামে পরিচিত) হচ্ছে বেনেভেন্তো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৯ সালে প্রতিষ্ঠিত হয়েছে। বেনেভেন্তো কালচো তাদের সকল হোম ম্যাচ বেনেভেন্তোর স্তাদিও চিরো ভিগরিতোয় খেলে থাকে; যার ধারণক্ষমতা হচ্ছে ১৬,৮৬৭। বর্তমানে এই ক্লাবের ম্যানেজারের দায়িত্ব পালন করছেন ফিলিপ্পো ইনৎসাগি এবং সভাপতির দায়িত্ব পালন করছেন ওরেস্তে ভিগোরিতো। ইতালীয় রক্ষণভাগের খেলোয়াড় ক্রিস্তিয়ান মাদজো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বেনেভেন্তো কালচো এপর্যন্ত ২টি শিরোপা জয়লাভ করেছে; যার মধ্যে ১টি সেরিয়ে বি শিরোপা রয়েছে।

অর্জন
সেরিয়ে বি
চ্যাম্পিয়ন: ২০১৯–২০

সেরিয়ে চি
চ্যাম্পিয়ন: ২০১৫–১৬

তথ্যসূত্র

বহিঃসংযোগ
  

বেনেভেন্তো কালচো
সেরিয়ে আ-এর ক্লাব
ইতালির ফুটবল ক্লাব
১৯২৯-এ ইতালিতে প্রতিষ্ঠিত
১৯২৯-এ প্রতিষ্ঠিত ফুটবল ক্লাব